**apoi mi-au interzis să te visez**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

de parcă fericirea mea

renăscută în somn

i-ar fi ucis câte puțin

în fiecare noapte

au ticluit pentru mine tehnologii înalte

gardieni de vise

pe care-i amestecau

cu bromura din ceai

pleoapele mi le-au legat de cer

obligându-mă să le privesc disprețul

dar eu te visam și cu ochii deschiși

iar uneori complice

câte o stea căzătoare

îmi închidea tristețile pe rând

te-am visat oricum

oriunde

oricând prin univers

niciodată n-am știut să-mi doresc altceva

o mie de ani fără tine iubito-

condamnare aproape ispășită

mai lasă-mă să te visez puțin

I'll be back…